Юзеф Ротблат
Сър Ю̀зеф (Джоузеф) Ро̀тблат (; ) е полско-британски физик и общественик от еврейски произход, Нобелов лауреат за мир (1995) и носител на Ордена на Британската империя (1965).

Биография 
Роден е на 4 ноември 1908 г. във Варшава, тогава в пределите на Руската империя, като пето дете в еврейското семейство на София (с моминско име Крайтман) и Зигмунт Ротблат. През 1932 г. завършва физика във Варшавския свободен университет.

През 1937 се жени за Тола Грин, а на следващата година защитава докторантура по физика във Варшавския университет. Началото на Втората световна война го заварва в Англия и той прекарва по-голямата част от живота си там.

Един от участниците в проекта Манхатън, след края на войната Ротблат се оттегля от него и развива активна обществена дейност като един от основателите на Пъгуошките конференции. Той е дългогодишен генерален секретар (1957 – 1973) и председател (1988 – 1997) на организацията. През 1995 Юзеф Ротблат и Пъгуошките конференции получават Нобелова награда за мир „за техните усилия да намалят ролята на ядрените оръжия в международната политика и в дългосрочен план – да се постигне пълно ядрено разоръжаване“.

Умира на 31 август 2005 г. в Лондон на 96-годишна възраст.

Бележки

Външни препратки 
  Нобелова награда за мир 1995 на Юзеф Ротблат
  Юзеф Ротблат на сайта Pugwash online

Полски физици
Британски физици
Възпитаници на Варшавския университет
Членове на Британското кралско научно дружество
Носители на Нобелова награда за мир
Британски нобелови лауреати
Евреи във Великобритания
Родени във Варшава
Хора от Лодз
Починали в Лондон
Евреи в Полша
Чуждестранни членове на ПАН